**Bilag 1**

Ydelsesbeskrivelse

# Baggrund

Arbejdsskadestyrelsen skal anskaffe en ny løsning som erstatning for det nuværende sagsbehandlingssystem SJP.

Arbejdsskadestyrelsen påtænker derfor primo 2016 at udbyde en kontrakt om udvikling, videreudvikling, support og vedligehold (udviklingsprojektet) af en ny løsning. Den nye løsning skal understøtte Arbejdsskadestyrelsens behov svarende til de behov, der er dækket af de eksisterende arbejdsprocesser med det nuværende sagsbehandlingssystem SJP.

Den overordnede tidsplan (pr. juni 2015) for udviklingsprojektet indeholder følgende faser:

|  |  |  |  |
| --- | --- | --- | --- |
| Fase | | Start | Slut |
| Analyse | | Maj 2015 | Februar 2016 |
| Anskaffelse | Specifikation | Februar 2016 | [Tbd] |
| Udbud | [Tbd] | [Tbd] |
| Gennemførelse | | [Tbd] | [Tbd] |

# Ydelsen

Det er Arbejdsskadestyrelsens overordnede mål, at udviklingsprojektet igangsættes rigtigt i forhold til den rette styring. Der skal sikres kvalitet i projektforløbet, og der skal praktiseres proaktiv risikoledelse.

Arbejdsskadestyrelsen ønsker, at der skal gennemføres periodisk vurdering og konstatering af, at udviklingsprojektet er på rette spor.

Fokus er på projektets styrings- og ledelsesprocesser og i særdeleshed på kvalitets- og risikostyring.

Parallel med nærværende opgave pågår udarbejdelse af udbudsmateriale for anskaffelse af den nye løsning. Denne opgave gennemføres af Arbejdsskadestyrelsen med anden ekstern leverandør.

Helt overordnet vedrører nærværende udbud konsulentbistand til følgende opgavetyper:

* Tilvejebringelse af kvalitets – og risikostrategi for udviklingsprojektet
* Etablering af et projektgrundlag, som er klar til risikovurdering i Statens it-projektråd
* Afdækning af udviklingsprojektets risikoprofil, mitigering af risici og implementering af anbefalinger
* Løbende review i projektet samt rådgivning af Arbejdsskadestyrelsen

## Analysefasen

Med udgangspunkt i ovenstående overordnede tidsplan skal der leveres følgende Ydelser i perioden frem til en risikovurdering i Statens it-projektråd:

1. Tilvejebringelse af en kvalitets- og risikostrategi for udviklingsprojektet
2. Assistance i afklaringen af den metodiske tilgang i projektet til eksekvering af proaktiv risikoledelse i projektforløbet
3. Assistance til afdækning af udviklingsprojektets risikoprofil – herunder afdækning af risici i projektet
4. Oplæg til mitigering af afdækkede risici
5. Assistance til at skabe et projektgrundlag, som er klar til risikovurdering i it-projektrådet

Efter risikovurderingen i Statens it-projektråd skal der leveres følgende Ydelser frem til og med afslutningen af analysefasen:

1. Indarbejdelse af it-projektrådets anbefalinger efter risikovurderingen
2. Assistance til den første halvårlige statusrapportering til it-projektrådet

## Anskaffelsesfasen

I anskaffelsesfasen gennemføres review i forbindelse med faseovergange:

1. Gennemførelse af review i forbindelse med projektets faseovergang fra:
   1. anskaffelse/specifikation til anskaffelse/udbud
   2. anskaffelse/udbud til gennemførelse
2. Oplæg til fremadrettede handlingsmuligheder i forhold til forebyggende risikominimering
3. Review rapport til styregruppen efter gennemførelse af review (ovenstående punkt 3)

Review, jf. ovenstående punkt 1, skal afdække, om projektets styrings- og ledelsesprocesser giver den rette kvalitets- og risikostyring i projektforløbet.

## Gennemførelsesfasen

I projektets Gennemførelsesfase gennemføres periodisk forsikring af, at projektet er på rette spor.

Som option skal følgende Ydelser leveres:

1. Gennemførelse af review
2. Oplæg til fremadrettede handlingsmuligheder i forhold til forebyggende risikominimering
3. Review rapport til styregruppen efter gennemførelse af review (ovenstående punkt 2)

Review, jf. ovenstående punkt 1, skal afdække, om projektets styrings- og ledelsesprocesser giver den rette kvalitets- og risikostyring i projektforløbet.

# Leverandørens tilbud

*[Vejledning til tilbudsgiver*

*Tilbudsgiver skal i sin løsningsbeskrivelse(bilag 1a) udarbejde en generel beskrivelse af tilbudsgivers løsning, der dækker de ovenfor beskrevne Ydelser og opgavetyper]*

Leverandøren *skal* i sin Løsningsbeskrivelse beskrive følgende:

* Tilgang til løsning af ovenstående Ydelser/leverancer
* Erfaring med sammenlignelige opgaver
* Erfaring med materiale for risikovurdering i it-projektrådet og risikovurderingsforløbet